
Presidència 

Independentment  que  en  pàgines  interiors  d'aquest 
butlletí  trobeu  una  acurada  informació  del  nou  Pla  General 
d'Ordenació  Urbana  de!  Masnou  i  del  que  representarà  per  al 
futur  de  la  nostra  Vi  la,  crec  que,  es  fa  imprescindible  que  faci 
referència  a  aquest  tema. 

En  primer  Hoc,  per  moltes  raons,  ca!  dir  que  aquest  és  un 
Pla  d'Ordenació  de  salvament  i  de  recuperació.  El  Masnou  té  un 
terme  municipal  relativament  petit  -  3,3  Km^  -  per  tant,  a  l'hora 
de!  planejament  urbanístic  ca!  anar  molt  més  en  compte  que  en 
altres  termes  més  grans  si  volem  arribar  a  l'equilibri  en  la  distri¬ 
bució  d'usos  de!  sòL 

En  Unies  generals,  el  Masnou  no  ha  gaudit  molts  cops 
d'aquests  equilibris  tan  necessaris  urbanísticament  parlant,  i 
d'aquí  ve  la  necessitat  de  salvament  i  recuperació  de!  nou 
P.G.O.U.  (Pla  Genera!  d'Ordenació  Urbana).  E!  Masnou,  com  mol¬ 
tes  altres  poblacions,  ha  crescut  en  gran  part  de  forma  desorde¬ 
nada  i  amb  greus  mancances  de  zones  verdes  i  d'equipaments. 
En  els  darrers  anys,  la  gestió  en  aquest  sentit  -  recuperació  de 
zones  verdes  i  d'equipaments  -  ha  estat  prou  important,  però  és 
el  nou  P.G.O.U.  qui  donarà  l'empenta  definitiva  a  aquesta  política 
empresa  per  l'Ajuntament  de!  Masnou. 

Alguns,  possiblement  direu  que  el  nou  Pla  ha  arribat 
massa  tard,  que  el  seu  procés  d'estudi  ha  estat  massa  lent. 
Possiblement  tingueu  part  de  raó.  E!  que  sí  és  cert  és  que  en  el 
mes  de  juliol  de  l'any  79,  quan  l'Ajuntament  de!  Masnou  i  molts 
altres  Ajuntaments  de  la  Vall  de  Sant  Mateu  varen  decidir 
endegar  la  redacció  d'un  nou  Pla  d'Ordenació,  es  va  iniciar  un 
llarg  camí  amb  tota  la  complexitat  que  representen  els  nombro¬ 
sos  interessos,  a  voltes  contraposats,  que  hom  troba  a  l'hora  de 
plantejar  un  nou  planejament  urbanístic. 

Com  ja  he  dit,  et  camí  fet  des  del  79  fins  ara  ha  estat 
Harg:  l'aprovació  de  tirar  endavant  un  nou  P.G.O.U.,  l'aprovació 
d'uns  criteris  base,  l'aprovació  inicia!  de  l'avant-projecte, 
l'aprovació  d'un  Pla  Provisional,  .  .  .  diferents  graons  fins  arribar 
a  l'aprovació  del  Pla  per  la  Direcció  Genera!  d'Urbanisme. 

Per  tant,  crec  que  ens  hem  de  felicitar  perquè  el  Masnou 
tingui  ja  un  nou  P.G.O.U.,  sense  les  dificultats  d'altres  municipis 
que  s'han  vist  abocats  a  la  redacció  de  Normes  Subsidiàries  de 
Planejament. 

Creiem  que,  al  fina!  d'aquest  Harg  procés,  hem  aconseguit 
restablir  el  sentiment  i  la  personalitat  d'un  Masnou  lluny  de 
/  estructura  de  metròpoli,  sinó  amb  e!  que  marca  la  seva  història 
de  vila  marinera  que,  sense  perdre  la  seva  essència,  s'adapta  a 
les  necessitats  futures.  Esperem  que  els  masnovins  hagin  valorat 
positivament  aquest  Harg  procés  que  ha  representat  l'elaboració 
d'un  nou  planejament  urbanístic  per  a  la  nostra  Vi  la. 

Al  marge  de  l'urbanisme,  també  m'agradaria  tornar  a  fer 
referència  a  un  esdeveniment  que  crec  que  ha  estat  molt 
important  per  al  Masnou  dins  d'aquest  any  que  ja  s'acaba:  em 
refereixo  a  la  posada  en  marxa  de  la  nova  Piscina  Municipal,  una 

altra  fita  que  ha  necessitat  un  Harg  camí  per  assolir- la,  però  de  la 
qual  crec  que  tots  els  masnovins  ens  en  sentim  satisfets.  El 
complex  esportiu  que  actualment  gaudeix  la  nostra  vi  la,  s'està 
convertint  en  punt  de  referència  de  molts  que  han  vingut  a  visi¬ 
ta  r-h  per  conèixer  les  seves  instal.lacions  i  el  seu  funcionament 
Visites  dels  nostres  veïns  més  propers  i,  fins  i  tot,  de  fora  de  les 
nostres  fronteres.  Però,  malgrat  tot,  l'èxit  rea!  rau  en  l'ús  que 
s'està  fent  d'aquestes  instal.lacions,  de!  seu  rendiment  social. 
1  aquesta  és  la  nostra  major  satisfacció  com  a  polítics. 

En  aquesta  ocasió,  no  vull  acabar  aquest  escrit  de 
Presidència  sense  desitjar-vos  unes  bones  Festes  i  un  pròsper  i 
millor  1986.  Un  86  que  afrontarem  amb  austeritat  i  amb  tota 
la  dedicació  que  calgui  perquè  el  present  i  el  futur  dels  masno¬ 
vins  sigui  cada  dia  una  mica  millor. 

EL  MASNOU 


SANITAT 


OFICINA  MUNICIPAL  D'INFORMACIÓ  AL  CONSUMIDOR 

Un  nou  pas  endavant  en  la  millora  de  la  qualitat  de  vida. 


Vivim  en  una  societat  de  consum,  això  és  una  reali¬ 
tat.  Cada  dia  les  nostres  necessitats  humanes  ens  fan 
consumir  aliments,  roba,  gas,  llum,  aigua,  mobles,  llibres, 
medicaments,  útils  diversos  de  Thabitatge,  del  carrer,  de 
la  feina  i,  si  hi  pensem  bé,  estem  contínuament  consu¬ 
mint  una  gran  varietat  d  elements  que  configuren  en  el 
seu  conjunt  el  nostre  entorn  i,  per  tant,  la  nostra  vida. 

És  per  aquesta  raó  que,  dia  rera  dia,  no  tant  sols 
hem  d'aconseguir  millorar  la  qualitat  dels  productes  que 
consumim,  sinó  que  també  hem  d'aconseguir  la  informa¬ 
ció  necessària  que  tota  persona  ha  de  tenir  respecte  als 
drets  i  deures  que  té  com  a  usuari  d'un  producte  de 
consum. 

Conscient  de  la  importància  d'aquest  objectiu, 
l'Ajuntament  del  Masnou  vol  que,  des  de  principis  del 
1 986,  tots  els  vilatans  comptem  amb  una  O.M.I.C.,  Ofici¬ 
na  Municipal  d'Informació  al  Consumidor,  integrada  dins 
de  la  Unitat  Medi  Ambient  i  Consum  de  l'àrea  de  Sanitat 
i  Serveis  Socials. 

Els  serveis  que  oferirà  aquesta  oficina  seran  molts  i 
molt  variats.  Entre  d'altres  ca!  remarcar  aspectes  refe¬ 
rents  a  la  informació  i  divulgació  dels  drets  i  els  deures 
dels  consumidors  mitjançant  l'edició  de  fulletons  infor¬ 
matius  sobre  temes  d'interès  general.  A  través  de  l'ofici¬ 
na,  es  vol,  així  mateix,  fomentar  actituds  més  racionals 
vers  el  consum,  organitzant  xerrades  educatives  a  les 
escoles.  Associacions  de  Veïns  i  d'altres  entitats 
ciutadanes.  Es  seguirà  endavant  amb  els  Cursets  de 
Manipuladors  d'Aliments  i  es  realitzaran  campanyes  de 
vigilància  i  control  per  lluitar  contra  el  frau  i  preveure  els 
perills  que  poden  derivar-se  del  consum  d'alguns 
productes. 


Com  a  mesures  de  gestió  més  directa,  aquesta  ofici¬ 
na  s'encarregarà  de  l'arbitratge  entre  parts  en  conflicte 
quan  es  comprovi  que  no  hi  cap  mena  de  possibilitat  de 
diàleg  i  d'estimular  la  participació  ciutadana  en  tot  el  que 
envolti  la  problemàtica  del  consum. 

El  projecte  és  ambiciós  en  la  mesura  de  què  es  trac¬ 
ta,  de  consolidar  i  millorar  els  recursos  municipals  po¬ 
sant-los  al  servei  de  quelcom  que,  de  forma  molt  directa 
i  especial,  afecta  a  tots  els  ciutadans  sense  excepció. 

Aquest  intent  configura  una  constant  relació  entre 
l'usuari  i  el  consumidor  amb  el  fabricant  o  envasador  i  el 
distribuidor  dels  productes.  Es  en  aquest  sentit  que  hem 
volgut  fomentar  la  creació  d'un  Consell  Local  del  Medi 
Ambient  i  Consum,  que  aplegui  les  Associacions  de 
Veïns,  els  comerciants  i  industrials,  els  venedors  de  la 
Plaça  del  Mercat  i  els  professionals  responsables  de  la 
sanitat  en  el  nostre  poble.  La  nostra  intenció  és  que 
aquest  òrgan  sigui  el  suficientment  representatiu  com 
per  poder  conduir  tots  els  esforços  cap  un  bon  fi  vàlid 
per  a  tots. 

Per  acabar  direm  que  esperem  comptar  amb  el 
suport  i  la  col·laboració  de  tots  els  masnovins  per  pujar 
un  graó  més  cap  a  una  millor  qualitat  de  vida. 

L'Oficina  Municipal  d'Informació  al  Consumidor 
estarà  ubicada  al  carrer  de  Sant  Miquel,  1 25,  Despatx  de 
Salut  Pública,  i  restarà  oberta  els  dimarts  i  dijous  de  9  a 
1 1  del  matí.  El  telèfon  de  la  O.M.I.C,  és  el  555  09  21.  Les 
consultes  telefòniques  seran  ateses  de  dilluns  a  diven¬ 
dres  a  través  del  555  06  00  de  10  del  matí  a  1  del 
migdia. 


CONSUMIDOR 

Col·labora  amb  l'O  MIC  del  Masnou, 
(Oficina  Municipal  d'Informació  al 

AVÍS 

CENTRE  D'ASSISTÈNCIA 

PRIMÀRIA 

està  situat  al  carrer; 

Sant  Miquel,  125 

SEGURETAT  SOCIAL 

URGÈNCIES 

Telèfon  555  70  61 

SERVEIS  MUNICIPALS 

DE  SALUT 
PÚBLICA 

Telèfon  555  02  91 


IMPORTANT 

EXAMEN  CURSET  MANIPU¬ 
LADORS  D'ALIMENTS 


El  proper  dia  4  de  febrer,  un 
Equip  Tècnic  de  la  Generalitat, 
es  desplaçarà  al  Masnou,  per 
tal  de  portar  a  terme 
l'EXAMEN  per  a  l'obtenció  del 
CARNET  DE  MANIPULADOR 
D'ALIMENTS. 

Totes  les  persones  interessa- 
des  en  l'esmentat  examen, 
hagin  seguit  o  no  el  curs  de 
preparació  adient,  s'han  d'ins¬ 
criure  prèviament  en  el  Depar¬ 
tament  de  Sanitat  d'aquest 
Ajuntament,  en  hores  d'ofici¬ 
na,  dintre  del  mes  de  gener  del 
1986,  aportant  el  Document 
Nacional  d'Identitat. 

ESPORTS 


Aquest  any  1985  que  ja  s'acaba  ha  estat  especial¬ 
ment  ric  pel  que  fa  a  la  dotació  de  noves  infrastructures 
esportives  a  la  nostra  Vila  del  Masnou.  De  ben  segur 
que  encara  és  a  la  memòria  de  tots,  la  recent  inaugura¬ 
ció  de  la  piscina  municipal  coberta,  vella  aspiració  de 
tots  aquells  que  fins  ara  s'havien  de  desplaçar  a  d'altres 
poblacions  del  Maresme  per  poder  practicar  l'esport  de 
la  natació. 

* 

fe 

Però  ara  que  el  1985  ja  s'acaba,  més  que  parlar  del 
que  hem  fet  potser  és  millor  parlar  del  que  pensem  fer 
amb  l'ajut  de  tots  plegats.  És  en  aquest  sentit  que,  se¬ 
guint  la  política  mantinguda  fins  ara  per  l'Ajuntament 
del  Masnou,  adreçada  sobretot,  a  fomentar  l'esport 
base  i  escolar,  ajudar  i  fomentar  l'organització  de 
l'esport  en  clubs  i  crear  noves  instaUacions  així  com 
mantenir  acuradament  les  existents,  per  al  proper  1986 
ens  hem  fixat  tot  un  seguit  d'objectius  prioritaris  en 
l'àrea  dels  esports. 

En  aquest  any  1 986  que  estem  a  punt  de  comen¬ 
çar,  la  intenció  de  la  Ponència  d'Esports  és  incrementar 
la  participació  escolar  en  les  competicions  d'aquest 
nivell,  així  com  augmentar-ne  la  diversitat.  El  nostre 
objectiu  és  superar  els  1000  participants.  Volem  també 


oferir  la  possibilitat  de  noves  escoles  d'iniciació 
esportiva,  mitjançant  les  entitats  esportives  a  tots  ni¬ 
vells:  bàsquet,  handbol,  vela,  futbol,  atletisme,  natació, 

etc. 

Pel  que  fa  a  la  política  de  subvencions,  es  donarà 
suport  a  totes  aquelles  entitats  esportives  que  ho 
sol·licitin,  dins  de  les  possibilitats  objectives  de 
l'Ajuntament,  i  sempre  que  es  demani,  complint  els 
requisits  corresponents  que  hagin  estat  estipulats  per 
aquest  fi. 

El  1 986  ens  portarà  també  noves  infrastructures 
esportives:  el  nou  camp  de  futbol  que  s'està  ja  cons¬ 
truint  a  l'Avda.  Kennedy.  Així  mateix,  s'acondicionaran 
els  carrers  del  voltant  del  complex  polisportiu  per  a  la 
pràctica  de  l'atletisme.  Pel  que  fa  a  moltes  de  les 
actuals  instal·lacions,  es  procedirà  a  la  seva  millora  i, 
evidentment,  es  posarà  la  màxima  cura  en  el  manteni¬ 
ment  de  la  totalitat  de  les  ja  existents. 

Per  acabar,  l'any  1 986  ens  portarà  el  Patronat 
Municipal  d'Esports,  òrgan  que  quedarà  encarregat  de 
vetllar  per  la  coordinació  i  gestió  de  tota  l'activitat 
esportiva  municipal. 


CULTURA 


ER  VE 


La  campanya  per  la 
Normalització  Lingüística  al 
Masnou  ha  sortit  al  carrer. 

Aquesta  vegada  hem 
anat  a  Arenys  de  Mar  per 
visitar  el  Museu  Marés  de  la 
punta,  que  conté  una  de  les 
millors  col·leccions  d'Euro- 
pa.  Meravellosa  exposició 
de  puntes  de  coixí,  mostra 
de  l'artesania  popular 
d'Arenys  i  de  la  rodalia. 


Un  grup  de  65  persones  ens  hem  vist  afavorits 
amb  un  sol  radiant  que  ha  fet  deleitar-nos  entre  aquell 

bé  de  Déu  de  filigranes,  labors  de  les  puntaires  de  Cata¬ 
lunya. 


Hi  poguerem  admirar  des  del  vestit  de  batejar 
fins  a  les  grans  tovalles,  ventalls,  ombrel·les,  etc.,  tot 
confeccionat  amb  gran  delicadesa  i  que  són  l'exponent 
del  gust  més  reeixit. 


El  director  del  museu  va  aportar-nos  una  clara  i 
coherent  síntesi  que  resultà  clarament  positiva. 

Una  sortida  matinal  ben  aprofitada.  Es  pogué  fer 
una  visita  detinguda  per  tot  l'edifici  destinat  a  l'exhibi¬ 
ció  de  les  magnífiques  col·leccions  que  ens  portaren  a 
recordar  el  passat  d'aquesta  activitat  artística  en 
aquesta  comarca  marinera,  tal  com  recollia  Manuel 
Ribot  i  Serra  en  la  seva  popular  poesia  de  "La  Puptaire": 

"va  fent-ne  puntes  pels  rics 
perquè  ella  és  pobra". 

Només  cal  esperar  que  la  tasca  d'apropar  la 
nostra  història  i  costums  a  tots  els  masnovins  s'intensi¬ 
fiqui,  condició  que  creiem  indispensable  per  a  la 
recuperació  de  la  nostra  cultura 
que  tots  desitgem. 

Vist  l'èxit  obtingut  per 
aquesta  sortida  que  ha  organit¬ 
zat  el  Servei  Municipal  de  Català, 
ens  esforçarem  per  organitzar-ne 
d'altres  amb  el  mateix  entusias¬ 
me  i  finalitat. 


Perquè  la  teva  seguretat 

és  important, 

col·labora  amb  els  voluntaris 
de  la  PROTECCIÓ  CIVIL 

_ URBANISME 

EL  MASNOU  DE  L'ANY  2000 

1 986:  Llum  verda  al  nou  Pla  General  d'Ordenació  Urbana  del  Masnou. 


En  aquest  darrers  cinc  anys.  iniciafs  de  la  dècada  dels  80,  la 
majoria  dels  Ajuntaments  de  Catalunya,  i  de  ia  major  part  de  l'Estat 

Espanyol,  han  endegat  tot  un  procés  de  revisió  i  adequació  dels  seus 
Plans  Generals  d'Ordenació. 

Els  anys  60  i,  sobretot,  els  inicis  dels  70,  varen  comportar  molts 
canvis  en  la  configuració  de  bona  part  de  les  nostres  poblacions.  A  la 
comarca  del  Maresme  cal  destacar  dos  fets  que  foren  decisius  en 
aquest  sentit:  l'augment  de  població  com  a  conseqüència  de  la 
demanda  de  mà  d'obra  fruit  del  creixement  industrial  en  unes  zones,  i  la 
creació,  molts  cops  desordenada,  d'àrees  de  residències  secundàries  en 
d'altres. 

Al  Masnou,  ia  reforma  urbanística  fruit  de  les  noves  necessitats 
es  va  portar  a  terme  a  partir  del  Pla  General  d'Ordenació  de  l'any  1 973 

que,  al  cap  dels  anys,  i  amb  una  població  de  1  6.000  habitants  al  1985, 
s'ha  tornat  a  posar  a  revisió. 

El  control  del  creixement,  objectiu  prioritari  del  nou 
planejament  urbanístic. 

En  línies  generals,  el  nou  Pla  General  d'Ordenació  Urbana  té  com 
a  fites  el  control  del  creixement  demogràfic,  l'equilibri  en  la  dotació 
d'equipaments  i  la  creació  d'activitat  terciària. 


L'any  1 994,  el  Masnou  haurà  ja  arribat  al  seu  límit  de  creixement 
demogràfic  en  funció  de  la  superfície  i  usos  del  seu  terme  municipal.  En 
aquest  sentit,  el  nou  P.  G.  0.  preveu  la  limitació  d'aquest  creixement  en 
raó  a  l'edificabilitat,  per  poder  arribar  de  forma  equilibrada  als  22.000 
habitants  màxims  que  es  preveuen  per  al  Masnou. 

Pel  que  fa  a  l'equilibri  en  la  dotació  d'equipaments  i  la  creació 
d'activitat  terciària,  el  nou  P.G.O  preveu  les  següents  actuacions:  respec¬ 
tar  el  sòl  agrícola,  crear  una  xarxa  viària  bàsica  consistent  en:  recupera¬ 
ció  del  Passeig  Marítim,  recuperació  del  Passeig  d'Alella,  obertura  de 
dues  vies  transversals  de  ponent  a  llevant,  millorament  del  Camí  del  Mig 
com  a  via  inter-rural,  obtenció  de  sòl  per  a  equipaments,  obtenció  de  sòl 
per  a  espais  lliures  públics,  regulació  clara  de  l'edificació  i  usos  en  sòl 
urbà,  respectant  dins  el  possible  l'ordenament  parcial  existent,  col·labo¬ 
rar  en  la  realització  d'una  política  de  creació  de  llocs  de  treball  i  la 
construcció  d'habitàtges  econòmics  i  disminuir  la  dependència  de  l'Area 
Metropolitana  de  Barcelona. 

PROGRAMA  D'ACTUACIÓ: 

El  programa  d'actuació  del  nou  P.  G.  0.  es  pot  resumir  en  tres 
grans  apartats:  obtenció  del  sòl  públic,  actuacions  en  qüestions  de 
vialitat  i  altres  infrastructures  i  planejament  que  se'n  deriva  i  gestió 
consegüent: 

Les  prioritats,  per  ordre  cronològic,  són  les  següents: 

A)  Actuacions  tendents  a  alliberar  de  tràfic  extern  l'actual  carretera  N~ll  i 
la  de  Granollers.  És  evident  que  aquest  objectiu  no  podrà  ésser 
assolit  a  curt  termini  ja  que  depèn  de  la  possibilitat  de  lliurar  al 
M.O.P.  la  major  part  dels  terrenys  que  haurà  de  menester  per  a 
l'execució  del  Pla  Especial  de  Comunicacions, 

B)  Adquisició  gradual  del  sòl  qualificat  com  a  Sistema  General  d'espais 
lliures  públics,  per  anar  cobrint  els  actuals  dèficits.  D'entre  aquestes 
adquisicions,  la  més  urgent  és  la  del  Parc  Vallmora,  tant  per  la  seva 
situació  com  per  la  seva  extensió  i,  tantmateix,  perquè  permetrà 
l'obertura  d'un  dels  dos  eixos  viaris  previstos  en  el  Pla. 

C)  Gestions  necessàries  per  a  la  reconversió  de  les  zones  verdes  de 
Can  Montals  i  Can  Vives,  així  com  les  obres  posteriors  per  al  seu 
aprofitament 

D)  Redacció  del  corresponent  Pla  Especial  de  Reforma  Interior  de 
r'Estampadora"  i  endegament  de  les  gestions  necessàries  per  a  l'ad¬ 
quisició  de  sòl  i  dues  cases  per  coordinar  aquesta  actuació  amb  la 
destinada  a  la  reconversió  de  les  zones  verdes  de  Can  Montals, 
aconseguint-se  així  un  important  eix-passeig  diagonal  fins  a  la  plaça 
d'encreuament  amb  l'Avda.  Joan  XXIII. 

E)  Aconseguir  el  finançament  necessari  per  accelerar  les  obres  de  sane¬ 
jament  general  de  la  Vila  d'acord  amb  la  Junta  de  Sanejament  de  la 
Generalitat  de  Catalunya. 

F)  Ampliació  i  obres  d'urbanització  en  el  Camí  del  Mig,  per  tal  de  facili¬ 
tar  les  comunicacions  dins  del  sector  agrícola  del  terme  municipal. 

G)  Gestions  adreçades  a  l'adquisició  dels  terrenys  que  conformaran  el 
Parc  Natural  de  Caramar  i  de  l'edifici  de  Can  Guarino. 

H)  Continuació  de  les  obres  d'urbanització  de  la  xarxa  viària  local  de  la 
Vila. 


Paral·lelament  a  aquestes  actuacions,  caldrà  assegurar  el  sòl  ne¬ 
cessari  per  cobrir  el  creixement  tant  d'habitatges  com  d'indústries  o 
serveis.  Això  s'acomplirà  de  la  següent  forma:  dins  el  primer  quatrienni 
de  desenvolupament  del  nou  P.  G.  0.,  es  realitzaran  les  següents  actua¬ 
cions:  Pla  Parcial  Voramar,  Pla  Parcial  Can  Barrera,  Unitats  d'Actuació 
Can  Morales,  Can  Vives  i  zones  verdes  Bell-Resguard,  Pla  Especial  de 
Reforma  Interior  de  r'Estampadora",  Pla  Parcial  Ca  N'Orfila  i  Pla  Especial 
"La  Bòvila",  Val  a  dir  que  dins  de  les  previsions  del  P.  G.  0.  per  aquest 
primer  quatrienni,  n'hi  ha  dues  que  ja  s'han  tirat  endavant:  el  Pla  Espe¬ 
cial  de  Reforma  Interior  "Els  Ametllers"  i  el  Pla  Parcial  Caramar. 

Dins  el  segon  quatrienni  de  desenvolupament  del  P.  G.  0.  es  pre¬ 
veuen  un  total  de  sis  actuacions;  el  Pla  Parcial  Can  Jordana,  el  P.E.R.I. 
Can  Targa,  el  P.E.R.I.  cases  c/  Amadeo  I  i  tres  Plans  Especials:  el  del 
Passeig  Marítim,  el  de  costes  i  platges  i  el  del  Passeig  d'Alella. 

Això  és  a  grans  trets  el  que  ens  portarà  de  nou  a  nivell  de  plane¬ 
jament  urbanístic  el  Pla  General  d'Ordenació  Urbana  que  acaben 
d'estrenar,  un  Pla  General  que  resol  el  desenvolupament  de  gran  part 
del  Masnou  però  que  cal  desenvolupar-lo  en  les  seves  diferents  figures 
de  planejament:  unitats  d'actuació  estudis  de  detall,  Plans  Especials, 
programes  d'actuació  en  terrenys  urbanitzables  no  programats,  i  totes 
aquelles  actuacions  que  calen  per  dur  endavant  el  nou  P.  G.  0.  Un  Pla 
que  farà  possible  un  Masnou  de  l'any  2000  equilibrat  pel  que  fa  als 
serveis,  els  equipaments  i  la  població,  aquests  22.000  habitants  que, 
sembla  ser,  que  assolirem  l'any  1994,  Els  mitjans  per  aconseguir-ho  ja 
els  tenim.  Ara  comença  la  tasca  d'aconseguir  aquest  futur  urbanístic 
que  ens  possibiliti  a  tots  plegats  poder  gaudir  d'una  millor  qualitat  de 
vida. 

ACORDS 


ACORDS  MES  IMPOR¬ 
TANTS  DE  L'AJUNTA¬ 
MENT  EN  PLE  DES  DEL 
DIA  1  D'OCTUBRE  FINS 
EL  30  DE  NOVEMBRE 

DEL  1985 


-  APROVAR,  per  unanimitat  l'actua¬ 
lització  del  pressupost  del  projecte 
de  construcció  de  la  clavaguera  del 
Torrent  Umbert  tram  comprès 
entre  els  carrers  Navarra  i  Bilbao, 
redactat  pels  Serveis  Tècnics  Muni¬ 
cipals,  per  un  import  de  5.276.709 
ptes.,  i  amb  un  pressupost  total  per 
contracte  de  4.979.568  ptes.  Així 
mateix,  aprovar  Tinforme  memòria 
relatiu  a  la  importància,  la  necessi¬ 
tat,  l'interès  públic  i  la  urgència  de 
les  obres  a  realitzar  per  a  la  cons¬ 
trucció  de  la  clavaguera  del  tram  del 
Torrent  Umbert  abans  esmentat,  a  fi 
de  ser  inclòs  dins  el  Pla  d'Obres  i 
Serveis  de  la  Generalitat  de  Catal- 
lunya  de  l'any  1 986. 

-ACCEPTAR  per  unanimitat  la  sub¬ 
venció  econòmica  concedida  a 
aquest  Ajuntament  per  la  Direcció 
General  de  l'Esport  de  la  Generalitat 
de  Catalunya  per  un  import  de 
5.000.000  de  ptes.,  per  a  l'amplia¬ 
ció  de  les  obres  de  construcció  de 
la  piscina  coberta,  2.®  fase  del 
Projecte  del  Complex  Polisportiu 
Municipal. 

-APROVAR  per  unanimitat  el  pro¬ 
jecte  d'instal.lació  de  l'enllumenat 
públic  al  carrer  Pintor  Domènech, 
tram  comprès  entre  els  carrers 
Navarra  i  Itàlia,  amb  un  pressupost 
de  1 .21 4.230  ptes. 

-  APROVAR  per  unanimitat  el 
projecte  complementari  de  les 
obres  de  canalització  i  cobertura  de 
la  Riera  dels  Carrers  Tomàs  Vives  i 
Pintor  Domènec  (pavimentació 


carrer  Pintor  Domènec  entre 
Navarra  i  Itàlia),  amb  un  pressupost 
total  de  4.556.273  ptes. 


que  es  finança  mitjançant  transfe¬ 
rències  d'altres  partides  de 
despeses. 


-  ACCEPTAR  la  cessió  de  les  instal- 
lacions  i  xarxa  de  distribució 
propietat  d'Aigües  Meya  S.L.,  que 
quedaran  incorporades  al  Servei 
Municipal  de  subministrament 
d'aigua  del  Masnou. 

-  ACOLLIR-SE  al  sistema  de  col- 
laboració  i  assistència  regulat  pel 
Ministeri  de  Sanitat  i  Consum  sobre 
assistència  i  col·laboració  amb  les 
Corporacions  Locals  en  matèria  de 
consum  per  tal  de  crear  una  Unitat 
Tècnica  d'Informació  al  Consumi¬ 
dor.  Aprovar  el  programa  d'activi¬ 
tats  a  desenvolupar,  així  com  el  seu 
pressupost  que  és  xifra  en 
1 .000.000  de  ptes. 


-  APROVAR  el  tant  per  cent  i  mòdul 
de  repartiment  de  contribucions 

especials  de  les  següents  obres: 

* 

pavimentació  del  carrer  Pintor 
Domènech:  90  %  a  càrrec  del  con¬ 
tribuent  i  mòdul  del  50  %  en  funció 
dels  metres  linials  de  façana  i  50  % 
en  funció  dels  metres  quadrats  de 
superfície  de  les  finques  afectades. 
Idèntics  criteris  per  a  les  obres  d'en¬ 
llumenat  d'aquest  mateix  carrer. 


SESSIÓ  DE  DATA  29-10-85 


-APROVAR  per  unanimitat  la  recti¬ 
ficació  de  l'Inventari  de  Béns  Muni¬ 
cipals  corresponent  a  l'any  1984 
conforme  al  resum  següent: 

Existències  a  31-12-83  .  498.017.914  ptes 

Altes  any  1984  .  318.723.026  ptes. 

816.740.940  ptes. 


Baixes .  14.531.362  ptes 

Existències  a  31-12-84  .  802.209.578  ptes. 


-  APROVAR  l'expedient  de  modifica¬ 
ció  de  suplement  de  crèdit  1/85 
dins  el  vigent  Pressupost  Ordinari, 


-  ACCEPTAR  el  préstec  de 
4.772.700  ptes.  atorgat  per  la  Dipu¬ 
tació  de  Barcelona  amb  càrrec  a  la 
Caixa  de  Crèdit  de  Cooperació 
Municipal. 

-  APROVAR  per  unanimitat  una  mo¬ 
dificació  de  crèdit  dins  el  vigent 
Pressupost  d'Inversions  per  a  les 
obres  complementàries  de  canalit¬ 
zació  de  la  riera  als  carrers  Tomàs 
Vives  i  Pintor  Domènec,  així  com 
acceptar  les  ajudes  incloses  dins  el 
Pla  d'obres  i  Serveis  1 985  de  la 
Generalitat  de  Catalunya  destinades 
a  aquestes  obres. 

-  ADJUDICAR  la  contractació  direc¬ 
ta  de  l'execució  de  les  obres  del 
projecte  de  Rehabilitació  dels  blocs 
I,  J,  i  N  del  Patronat  d'habitatges  del 
Masnou  (urbanització  Maricel),  a 
l'empresa  PIPSA.  Aplicar  les  despe¬ 
ses  de  15.000.000  de  ptes.  amb 
càrrec  a  la  subvenció  concedida  per 
la  Direcció  General  de  l'Habitatge 
de  la  Generalitat  de  Catalunya. 


SESSIÓ  DE  DATA  26-1 1  -85 

-  APROVAR  per  unanimitat  la  Moció 
presentada  peí  Grup  Municipal  So¬ 
cialista  en  la  qual  es  sol·licita  que  es 
prenguin  mesures  urgents  per  tal 
d'evitar  la  utilització  per  a  actes  in- 
cívics  la  caseta  de  la  "vinya"  i  un 
edifici  a  mig  construir  del  carrer  de 
Sevilla. 


PARTICIPAR  ÉS 
FER  POBLE. 

PARTICIPEM  ! 


NDTA; 

Els  acords  que  es  reflecteixen  en 
aquest  apartat,  no  són  tots  els  que 
pren  la  Comissió  Municipal  Perma¬ 
nent  i  el  Plenari  Municipal.  No  hi 
consten  aquells  que  només 


afecten  a  persones  i  situacions  d'àm¬ 
bit  molt  restringit  Les  actes  en  el  seu 
redactat  total  i  definitiu,  poden  ésser 
consultades  per  qualsevol  ciutadà,  a 
les  oficines  de  l'Ajuntament 


EL  MASNDU  ES 
OE  TDTS 


EL  MASNDU  ES 
DE  TDDDS 


EL  MASNOU 


Pàg.  7 


ST 


Amb  que  han  de  jugar  els  nostres  infants  ? 

El  joc  és  un  dels  impulsos  primers  de  Tésser  humà.  Juguem  sense  quasi 
saber  encara  parlar  o  caminar.  D'altra  banda,  el  joc  és  una  forma  de  relacio¬ 
nar-nos  amb  qui  ens  envolta.  Per  tant,  l'ús  d'un  tipus  o  altre  de  joguines  pot 
condicionar  de  forma  més  o  menys  decisiva  el  futur  comportament,  dels  nos¬ 
tres  infants  vers  el  seu  entorn.  Això  dependrà  també,  és  clar,  del  caràcter  i 

sensibilitat  de  cadascú  i  de  l'entorn  educacional  i  de  convivència  de  l'ambient 
que  l'envolti. 

Durant  les  setmanes  que  precedeixen  les  Festes  de  Nadal  i  Reis,  els  mit¬ 
jans  de  comunicació  intensifiquen  la  publicitat  que  habitualment  s'adreça  a 
I  infant.  Enfront  d  aquest  fet,  que  d'altra  banda  és  normal  dins  d'una  societat 
de  consum  com  la  nostra,  el  fet  realment  important  és  que  l'infant  tingui  els 
elements  necessaris  per  saber,  d'alguna  forma,  triar. 

Però,  al  marge  de  la  decisió  o  dels  desitjós  de  l'infant,  els  qui  també  hem 
d'aprendre  a  triar  som  els  adults  a  l'hora  d'oferir  joguines.  En  primer  lloc,  les 
joguines  han  d'estar  adaptades  a  l'edat  de  qui  les  rep,  i  també  és  molt 
important  que  puguin  ser  utilitzades  de  maneres  diverses  per  tal  de  fomentar 
la  participació  activa  en  el  ventall  de  possibilitats  que  ofereixin. 

* 

La  joguina  ha  de  desvetllar  i  potenciar  la  capacitat  d'imaginació  i  creativi¬ 
tat  de  qui  en  fa  ús  així  com  el  plaer  del  joc  com  a  activitat  lúdica  i  de  relació. 
La  joguina  més  cara  no  és  sempre  la  millor  o  la  més  adient.  A  l'hora  d'oferir 
una  joguina  a  un  infant,  els  adults  hauríem  de  fer  quelcom  que  no  fem  gairebé 

mai:  posar-nos  dins  de  la  seva  pell.  El  que  per  a  nosaltres  potser  no  tingui  cap 
valor,  pot  ser  molt  valuós  per  a  ell. 

Enguany,  a  I  hora  d'obsequiar  joguines,  per  què  no  intentem  valorar  una 
mica  més  la  utilitat  formativa  que  puguin  tenir  per  als  nostres  infants?  .  . 

,  de  ben  segur,  ens  ho  agrairan. 


UNA  IL·LUSIÓ 
PER  A  TOTHOM 


Si  vols  que  una  simple 
il·lusió  es  converteixi  en 
una  realitat  per  alguns 


nens. 


ajundan's 


en 


aquesta  campanya  de 
recollida  de  joguines. 

Les  pots  portar  a: 


L'AGRUPAMENT 
FOC  NOU 

C/.  S.  Miquel,  35,  1  pis 
de  les  5  a  les  7  de  la  tarda, 

cada  dia  feiner. 


i  a  I  AJUNTAMENT, 

fins  el  dia  2  de  gener. 


ií  Si  vols  pera 
tots  la  felicitat 

Porta  les  teves 
joguines  aviat  // 

PORT 


Del  21  al  29  de  desembre 

Concurs  de  Pessebres 

Informació  i  inscripcions  a  l'Ajuntament,  Departament  de  Cultura.  (Bases  a  part). 


DIJOUS  26,  a  les  12  del  migdia,  a  la  plaça  d'Ocata 

Audició  de  Sardanes 

per  la  Cobla  Principal  de  Barcelona 


DIJOUS  26,  a  les  7  de  la  tarda,  al  Teatre  del  Casino 


TRADICIONAL  CONCERT  DE  SANT  ESTEVE 

per  la  Cobla  Principal  de  Barcelona 

(Polques,  Valsos  i  Vals  jota,  Tangos  vuit-centistes,  música  catalana,  etc.)  (Programa  a  part) 


DIUMENGE  29,  a  les  12  del  migdia,  a  la  Capella  de  la  Sagrada  Família 

CONCERT 

Orquestra  PRO-ARTE  -  Director:  Lluís  Millet 

A.  Corelli,  A.  Mozart,  A.  Vivaldi,  B.  Bartok.  (Programa  a  part). 
DIMARTS  31,  a  les  7  de  la  tarda.  Sortida:  carrer  de  Sant  Felip  (entrada  al  Port) 

Cursa  de  Sant  Silvestre 

Informació  i  inscripcions  a  l'Ajuntament,  Departament  de  Cultura  o  el  mateix  dia 

de  la  sortida  al  carrer  de  Sant  Felip.  (Programa  a  part). 


DISSABTE  4  de  Gener,  a  les  9  del  matí  al  Polisportiu 


Campionat  de  Ping-Pong 

Informació  i  Inscripcions  a  l'Ajuntament,  Departament  de  Cultura.  (Programa  a  part) 


DIUMENGE  5  de  Gener,  a  les  6' de  la  tarda,  arribada  al  Port  de  SS.  MM. 

TRADICIONAL  CAVALCADA 

Final  Cavalcada  Plaça  Marcal.lina  de  Monteys  ICavallets) 


ORGANITZA; 

4 

La  Comissió  de  Festes  del  Departament  de  Cultura 
de  rAjuntament  del  Masnou. 


